3 หุ้นอิเล็กฯปิดเช้าวิ่งคึก! KCE นำทีมบวก 5% รับดีมานด์อุปกรณ์ไอที-ยานยนต์ EV พุ่ง
3 หุ้นอิเล็กฯปิดเช้าวิ่งคึก! KCE นำทีมบวก 5% รับดีมานด์อุปกรณ์ไอที-ยานยนต์ EV พุ่ง
10 มี.ค. 2564

ผู้สื่อข่าวรายงานว่า หุ้นกลุ่มชิ้นส่วนอิเล็กทรอนิกส์ปิดตลาดภาคเช้าวันนี้(10 มี.ค.64) บวกคึก นำโดยบริษัท เคซีอี อีเลคโทรนิคส์ จำกัด (มหาชน) หรือ KCE ปิดตลาดภาคเช้าที่ระดับ 57.25 บาท บวก 2.75 บาท หรือ 5.05% ด้วยมูลค่าซื้อขาย 851.39 ล้านบาท
ด้าน บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT ปิดตลาดภาคเช้าที่ระดับ 4.28 บาท บวก 0.22 บาท หรือ 5.42% ด้วยมูลค่าซื้อขาย 29.70ล้านบาท
 ส่วนบริษัท เอสวีไอ จำกัด (มหาชน)  หรือ SVI ปิดตลาดภาคเช้าที่ระดับ 4.80 บาท บวก 0.16 บาท หรือ 3.45% ด้วยมูลค่าซื้อขาย 31.24 ล้านบาท
บล.คิงส์ฟอร์ด ระบุในบทวิเคราะห์วันนี้(10 มี.ค.64)ว่า Theme Post-COVID19 / Blue Wave
(1) Fund Flow ไหลกลับเข้า Cyclical/Value เช่น กลุ่มพลังงาน PTT, PTTEP ปิโตรเคมี IRPC, PTTGC และโรงกลั่น BCP,ESSO*, SPRC*, TOP กลุ่มธนาคารพาณิชย์ BBL*, KBANK* กลุ่ม Consumer Finance MTC*, SAWAD*
(2) ปริมาณการค้าโลกเพิ่ม เช่น กลุ่มขนส่ง LEO*, WICE*, PORT* , KEX* กลุ่ม Packaging SCGP*
 (3) Technology เช่น กลุ่มอิเล็กทรอนิกส์ HANA*, KCE*, SMT*, SVI* ยานยนต์ไฟฟ้า/แบตเตอรี่ EA* เกี่ยวข้องกับการลงทุนโครงข่าย / อุปกรณ์ 5G / Cloud / Software เช่น ICN*, INET*, COM7*, SYNEX*, IIG*
(4) โรงไฟฟ้าที่มีศักยภาพในการเติบโต (เพิ่มสัดส่วน Renewable ในต่างประเทศ) BGRIM*, GPSC*, GULF*, BCPG*, SUPER*
(5) สินค้า Commodity ถั่วเหลือง ข้าวโพด น้ำตาล ปาล์ม เหล็ก TVO*, SUN*
(6) การตรวจเชื้อ COVID-19 การกระจายวัคซีน กลุ่มโรงพยาบาล CHG, EKH*, BDMS*, BCH, BH*, RJH*, TM*
(7) กลุ่มบริหารหนี้ JMT*, CHAYO*
*หุ้นแนะนำเชิงกลยุทธ์ที่ยังไม่อยู่ใน Coverage ของฝ่ายวิจัย
 
บล. เคทีบีเอสที ระบุในบทวิเคราะห์วันนี้(10 มี.ค.64) ว่า KCE เป้าเชิงกลยุทธ์ 60 บาท คาดรายได้ปี 2564-2565 เติบโตต่อเนื่องตามความต้องการใช้อุปกรณ์กลุ่มไอทีและยานยนต์ EV ที่เพิ่มขึ้น, บริษัทขยายกำลังการผลิต
นอกจากนี้ ออเดอร์ผลิตเต็มไปจนถึงไตรมาส 2 ขณะที่ทั่วโลกกำลังประสบปัญหาการขาดแคลน Semiconductor และไมโครชิพ ส่งผลให้ราคาขายสินค้าในกลุ่มนี้มีโอกาสที่จะทำมาร์จิ้นได้สูงขึ้น พร้อมประเมินกำไรสุทธิใน ปี 2564-2565 ที่ 2.2 พันล้านบาท และ 3.37 พันล้านบาท เติบโต +97%YoY, +52%YoY ตามลำดับ